
讟拽住讟 讛讚祝



 讘谞注讬诇讛 讚讬讜诪讗 讚讻讬驻讜专讬 诪讗讬 讗诪专 讗诪专 诪专 讝讜讟专讗 讜讗诪专讬 诇讛 讘诪转谞讬转讗 {转讛讬诇讬诐 拽讻讞-讚} 讛谞讛 讻讬 讻谉 讬讘专讱 讙讘专 讬专讗 讛' 讬讘专讻讱 讛' 诪爪讬讜谉 讜专讗讛 讘讟讜讘 讬专讜砖诇讬诐 讻诇 讬诪讬 讞讬讬讱 讜专讗讛 讘谞讬诐 诇讘谞讬讱 砖诇讜诐 注诇 讬砖专讗诇 讛讬讻谉 讗讜诪专谉 专讘 讬讜住祝 讗诪专 讘讬谉 讻诇 讘专讻讛 讜讘专讻讛 讜专讘 砖砖转 讗诪专 讘讛讝讻专转 讛砖诐 驻诇讬讙讬 讘讛 专讘 诪专讬 讜专讘 讝讘讬讚 讞讚 讗诪专 驻住讜拽讗 诇拽讘诇 驻住讜拽讗 讜讞讚 讗诪专 讗讻诇 驻住讜拽讗 讗诪专 诇讛讜 诇讻讜诇讛讜 讗''专 讞讬讬讗 讘专 讗讘讗 讻诇 讛讗讜诪专谉 讘讙讘讜诇讬谉 讗讬谞讜 讗诇讗 讟讜注讛 讗诪专 专讘讬 讞谞讬谞讗 讘专 驻驻讗 转讚注 讚讘诪拽讚砖 谞诪讬 诇讗 诪讬讘注讬 诇诪讬诪专讬谞讛讜 讻诇讜诐 讬砖 诇讱 注讘讚 砖诪讘专讻讬谉 讗讜转讜 讜讗讬谞讜 诪讗讝讬谉 讗''专 讗讞讗 讘专 讞谞讬谞讗 转讚注 讚讘讙讘讜诇讬谉 谞诪讬 诪讬讘注讬 诇诪讬诪专讬谞讛讜 讻诇讜诐 讬砖 注讘讚 砖诪讘专讻讬谉 讗讜转讜 讜讗讬谉 诪住讘讬专 驻谞讬诐 讗''专 讗讘讛讜 诪专讬砖 讛讜讛 讗诪讬谞讗 诇讛讜 讻讬讜谉 讚讞讝讬谞讗 诇讬讛 诇专讘讬 讗讘讗 讚诪谉 注讻讜 讚诇讗 讗诪专 诇讛讜 讗谞讗 谞诪讬 诇讗 讗诪讬谞讗 诇讛讜 讜讗诪专 专讘讬 讗讘讛讜 诪专讬砖 讛讜讛 讗诪讬谞讗 注讬谞讜转谞讗 讗谞讗 讻讬讜谉 讚讞讝讬谞讗 诇讬讛 诇专讘讬 讗讘讗 讚诪谉 注讻讜 讚讗诪专 讗讬讛讜 讞讚 讟注诪讗 讜讗诪专 讗诪讜专讬讛 讞讚 讟注诪讗 讜诇讗 拽驻讬讚 讗诪讬谞讗 诇讗讜 注讬谞讜转谞讗 讗谞讗 讜诪讗讬 注讬谞讜讜转谞讜转讬讛 讚专讘讬 讗讘讛讜 讚讗诪专讛 诇讛 讚讘讬转讛讜 讚讗诪讜专讬讛 讚专讘讬 讗讘讛讜 诇讚讘讬转讬讛 讚专讘讬 讗讘讛讜 讛讗 讚讬讚谉 诇讗 爪专讬讱 诇讬讛 诇讚讬讚讱 讜讛讗讬 讚讙讞讬谉 讜讝拽讬祝 注诇讬讛 讬拽专讗 讘注诇诪讗 讛讜讗 讚注讘讬讚 诇讬讛 讗讝诇讗 讚讘讬转讛讜 讜讗诪专讛 诇讬讛 诇专讘讬 讗讘讛讜 讗诪专 诇讛 讜诪讗讬 谞驻拽讗 诇讬讱 诪讬谞讛 诪讬谞讬 讜诪讬谞讬讛 讬转拽诇住 注讬诇讗讛 讜转讜 专讘讬 讗讘讛讜 讗讬诪谞讜 专讘谞谉 注诇讬讛 诇诪诪谞讬讬讛 讘专讬砖讗 讻讬讜谉 讚讞讝讬讛 诇专' 讗讘讗 讚诪谉 注讻讜 讚谞驻讬砖讬 诇讬讛 讘注诇讬 讞讜讘讜转 讗诪专 诇讛讜 讗讬讻讗 专讘讛 专' 讗讘讛讜 讜专' 讞讬讬讗 讘专 讗讘讗 讗讬拽诇注讜 诇讛讛讜讗 讗转专讗 专讘讬 讗讘讛讜 讚专砖 讘讗讙讚转讗 专讘讬 讞讬讬讗 讘专 讗讘讗 讚专砖 讘砖诪注转讗 砖讘拽讜讛 讻讜诇讬 注诇诪讗 诇专讘讬 讞讬讬讗 讘专 讗讘讗 讜讗讝讜诇 诇讙讘讬讛 讚专' 讗讘讛讜 讞诇砖 讚注转讬讛 讗诪专 诇讬讛 讗诪砖诇 诇讱 诪砖诇 诇诪讛 讛讚讘专 讚讜诪讛 诇砖谞讬 讘谞讬 讗讚诐 讗讞讚 诪讜讻专 讗讘谞讬诐 讟讜讘讜转 讜讗讞讚 诪讜讻专 诪讬谞讬 住讬讚拽讬转 注诇 诪讬 拽讜驻爪讬谉 诇讗 注诇 讝讛 砖诪讜讻专 诪讬谞讬 住讬讚拽讬转 讻诇 讬讜诪讗 讛讜讛 诪诇讜讛 专讘讬 讞讬讬讗 讘专 讗讘讗 诇专讘讬 讗讘讛讜 注讚 讗讜砖驻讬讝讬讛 诪砖讜诐 讬拽专讗 讚讘讬 拽讬住专 讛讛讜讗 讬讜诪讗 讗诇讜讬讛 专讘讬 讗讘讛讜 诇专讘讬 讞讬讬讗 讘专 讗讘讗 注讚 讗讜砖驻讬讝讬讛 讜讗驻讬诇讜 讛讻讬 诇讗 讗讬转讜转讘 讚注转讬讛 诪讬谞讬讛 讘讝诪谉 砖砖诇讬讞 爪讘讜专 讗讜诪专 诪讜讚讬诐 讛注诐 诪讛 讛诐 讗讜诪专讬诐 讗诪专 专讘 诪讜讚讬诐 讗谞讞谞讜 诇讱 讛' 讗诇讛讬谞讜 注诇 砖讗谞讜 诪讜讚讬诐 诇讱 讜砖诪讜讗诇 讗诪专 讗诇讛讬 讻诇 讘砖专 注诇 砖讗谞讜 诪讜讚讬诐 诇讱 专讘讬 住讬诪讗讬 讗讜诪专 讬讜爪专谞讜 讬讜爪专 讘专讗砖讬转 注诇 砖讗谞讜 诪讜讚讬诐 诇讱 谞讛专讚注讬 讗诪专讬 诪砖诪讬讛 讚专讘讬 住讬诪讗讬 讘专讻讜转 讜讛讜讚讗讜转 诇砖诪讱 讛讙讚讜诇 注诇 砖讛讞讬讬转谞讜 讜拽讬讬诪转谞讜 注诇 砖讗谞讜 诪讜讚讬诐 诇讱 专讘 讗讞讗 讘专 讬注拽讘 诪住讬讬诐 讘讛 讛讻讬 讻谉 转讞讬讬谞讜 讜转讞谞谞讜 讜转拽讘爪谞讜 讜转讗住讜祝 讙诇讬讜转讬谞讜 诇讞爪专讜转 拽讚砖讱 诇砖诪讜专 讞讜拽讬讱 讜诇注砖讜转 专爪讜谞讱 讘诇讘讘 砖诇诐 注诇 砖讗谞讜 诪讜讚讬诐 诇讱 讗诪专 专讘 驻驻讗 讛讬诇讻讱 谞讬诪专讬谞讛讜 诇讻讜诇讛讜 讗诪专 专' 讬爪讞拽 诇注讜诇诐 转讛讗 讗讬诪转 爪讘讜专 注诇讬讱 砖讛专讬 讻讛谞讬诐 驻谞讬讛诐 讻诇驻讬 讛注诐 讜讗讞讜专讬讛诐 讻诇驻讬 砖讻讬谞讛 专讘 谞讞诪谉 讗诪专 诪讛讻讗 {讚讘专讬 讛讬诪讬诐 讗 讻讞-讘} 讜讬拽诐 讛诪诇讱 讚讜讚 注诇 专讙诇讬讜 讜讬讗诪专 砖诪注讜谞讬 讗讞讬 讜注诪讬 讗诐 讗讞讬 诇诪讛 注诪讬 讜讗诐 注诪讬 诇诪讛 讗讞讬 讗诪专 专讘讬 讗诇注讝专 讗诪专 诇讛诐 讚讜讚 诇讬砖专讗诇 讗诐 讗转诐 砖讜诪注讬谉 诇讬 讗讞讬 讗转诐 讜讗诐 诇讗讜 注诪讬 讗转诐 讜讗谞讬 专讜讚讛 讗转讻诐 讘诪拽诇 专讘谞谉 讗诪专讬 诪讛讻讗 讚讗讬谉 讛讻讛谞讬诐 专砖讗讬谉 诇注诇讜转 讘住谞讚诇讬讛谉 诇讚讜讻谉 讜讝讛讜 讗讞转 诪转砖注 转拽谞讜转 砖讛转拽讬谉 专讘谉 讬讜讞谞谉 讘谉 讝讻讗讬 诪讗讬 讟注诪讗 诇讗讜 诪砖讜诐 讻讘讜讚 爪讘讜专 讗诪专 专讘 讗砖讬 诇讗 讛转诐 砖诪讗 谞驻住拽讛 诇讜 专爪讜注讛 讘住谞讚诇讜 讜讛讚专 讗讝讬诇 诇诪讬拽讟专讬讛 讜讗诪专讬 讘谉 讙专讜砖讛 讗讜 讘谉 讞诇讜爪讛 讛讜讗: 讜讘诪拽讚砖 讘专讻讛 讗讞转 讻讜': 

专砖"讬



 讘讛讝讻专转 讛砖诐. 讻砖讛讻讛谞讬诐 诪讝讻讬专讬谉 讗转 讛砖诐: 驻住讜拽讗 诇拽讘诇 驻住讜拽讗. 砖讛讻讛谞讬诐 讗讜诪专讬诐 驻住讜拽 专讗砖讜谉 讜讛诐 讗讜诪专讬诐 讗讞讚 诪讗诇讜 讜讘砖谞讬 讛讬讜 讗讜诪专讬诐 讗转 讛砖谞讬 讜讘砖诇讬砖讬 讗转 讛砖诇讬砖讬 讜讻谉 讘诪讜住祝 讜讻谉 讘诪谞讞讛 砖讛专讬 讻讜诇谉 砖诇砖讛 砖诇砖讛 讛诐: 讗讬谞讜 讗诇讗 讟讜注讛. 砖诇讗 谞转拽谞讜 诇讜诪专 讗诇讗 诇讻讘讜讚 砖诐 讛诪讬讜讞讚 讛谞讝讻专 讘诪拽讚砖: 讜讗讬谞讜 诪住讘讬专 驻谞讬诐. 诇讛专讗讜转 砖讘专讻转 专讘讜 讞砖讜讘讛 诇讜 讜注专讬讘讛 注诇讬讜 讜转讙诪诇 诇专讘讜 注诇讬讜 讘讻讱: 讗诪讜专讬讛. 讛诪转专讙诐 诇专讘讬诐 诪讛 砖讛讜讗 诇讜讞砖 诇讜 讘砖注转 讛讚专砖讛: 诇讗 爪专讬讱 诇讚讬讚讱. 讞讻诐 讛讜讗 讻诪讜 讘注诇讬讱: 讬拽专讗 讚诪诇讻讜转讗. 砖讛专讬 专讘讬 讗讘讛讜 谞砖讜讗 驻谞讬诐 讘讘讬转 讛诪诇讱 讻讚讗诪专讬' 讘讞讙讬讙讛 (讚祝 讬讚.) 谞砖讜讗 驻谞讬诐 讻讙讜谉 专' 讗讘讛讜 讘讬 拽讬住专 讜讘住谞讛讚专讬谉 (讚祝 讬讚.) 讗诪专 讚讛讜讜 谞驻拽讬 讗诪讛转讗 讚讘讬 拽讬住专 诇讗驻讬讛 讜诪砖专讬谉 拽诪讬讛 专讘讛 讚注诪讬讛 诪讚讘专谞讗 诇讗讜诪转讬讛: 讜转讜 专讘谞谉 讗讬诪谞讜 注诇讬讛. 讜注讜讚 讝讜 诪注谞讜讜转谞讜转讜: 讚谞驻讬砖讬 注诇讬讛 讞讜讘讜转. 砖讛讬讛 爪专讬讱 诇诇讜讜转: 讗诪专 专' 讗讘讛讜 讗讬转 诇谉 专讘讛. 讞讻诐 讙讚讜诇 讜专讗讜讬 诇讬砖讘 讘专讗砖 讬讜转专 诪诪谞讬 讻讚讬 砖讬讜砖讬讘讜讛讜 讘专讗砖 讜谞讜转谞讬谉 诇讜 诪谞讜转 讜诪注砖讬专讬谉 讗讜转讜 讻讚讬 砖讬讛讗 讞砖讜讘 讜讬砖诪注讜 讚讘专讬讜 讻讚转谞讬讗 讜讛讻讛谉 讛讙讚讜诇 诪讗讞讬讜 讙讚诇讜讛讜 诪砖诇 讗讞讬讜 (讬讜诪讗 讚祝 讬讞.): 讛''讙 专讘讬 讗讘讛讜 讚专砖 讘讗讙讚转讗: 砖诪注转转讗. 讛诇讻讜转 讚讬谞讬谉 讜讗讬住讜专 讜讟讛专讜转: 住讬讚拽讬转. 讻诇讬 诪诇讗讻讜转 谞砖讬诐 讜注谞讬讬诐 讻讙讜谉 驻诇讻讬诐 诪讞讟讬谉 讜爪讬谞讜专讜转: 诇讗 注诇 诪讜讻专 住讬讚拽讬转. 讘转诪讬讛 诪转讜讱 砖讚诪讬讛诐 拽诇讬诐 讬砖 . 诇讛诐 拽讜谞讬诐 讛专讘讛 讜诇讛驻讬住 讚注转讜 讛讜讗 讗讜诪专. 注诇 砖讗谞讜 诪讜讚讬诐 诇讱. 注诇 砖谞转转 讘诇讘谞讜 诇讛讬讜转 (诪讜讚讬诐 诇讱) 讚讘讜拽讬诐 讘讱 讜诪讜讚讬诐 诇讱: 专讘讬 住讬诪讗讬. 诪讜住讬祝 讛讜讗 讜讻谉 讻讜诇诐 诪讜住讬驻讬谉 讛谉 注诇 讛专讗砖讜谞讬诐: 砖诪注讜谞讬 讗讞讬 讜注诪讬. 诪讝讛讬专诐 讛讬讛 诇讛转谞讚讘 诇讘讚拽 讛讘讬转 诇讘谞讬谉 讛诪拽讚砖: 讗诐 讗转诐 砖讜诪注讬诐 诇讬. 诇讛讬讜转 砖诇讬诪讬诐 诇诪拽讜诐 讗讞讬讬 讜讞讘专讬讬 讗转诐 讗诇诪讗 讛诪诇讱 讗讬诪转 爪讘讜专 注诇讬讜 讗诐 讻砖专讬诐 讛诐: 注诪讬 讗转诐. 讻讘讜砖讬诐 转讞转讬: 诇讗讜 诪砖讜诐 讗讬诪转讗 讚爪讬讘讜专讗. 诪驻谞讬 砖诪住转诇拽讬谉 讘讙讚讬讜 讛注砖讜讬讬谉 诇诪讚转讜 讘讛讙讘讛转 讬讚讬讜 讜谞专讗讬谉 住谞讚诇讬讜 诇爪讘讜专 讜讛谉 讗讬谉 专讗讜讬谉 诇专讗讜转 诪驻谞讬 讟讬讟 砖注诇讬讛谉: 讚讬诇诪讗 诪驻住拽讗 专爪讜注讛. 讜讙谞讗讬 讛讜讗 诇注爪诪讜 讜诪转诇讜爪爪讬诐 注诇讬讜 讻砖住谞讚诇讜 诪讜转专转 讜讬转讬讘 诇诪拽讟专讬讛 讜讞讘讬专讬讜 诪讘专讻讬谉 讜讗转讬 诇诪讬诪专 讗讬谞讜 专讗讜讬 诇谞砖讬讗讜转 讻驻讬诐 讜讛诇讱 讜讬砖讘 诇讜: 

转讜住驻讜转



 讘谞注讬诇讛 讚讬讜诪讗 讚讻讬驻讜专讬 诪讗讬 讗诪专. 诇讗 讬讚注谞讗 讗诪讗讬 诇讗 讗诪专 讘谞注讬诇讛 讚转注谞讬转 讻讬 讛讬讻讗 讚讗诪专 讘诪谞讞转讗 讚转注谞讬转讗 讚讛讗 诪砖诪注 讘讙诪专讗 讘驻' 讘砖诇砖讛 驻专拽讬诐 (转注谞讬转 讻讜:) 讚讘转注谞讬转 讛讜讛 谞诪讬 谞注讬诇讛 讗讘诇 诪讜住祝 诇讗 讛讜讛 讘讛讜: 讻诇 讛讗讜诪专诐 讘讙讘讜诇讬谉 讗讬谞讜 讗诇讗 讟讜注讛. 驻讬专砖 专''讬 讗注''讙 讚讗诪专讬' 讘驻专拽 讛专讜讗讛 (讘专讻讜转 谞讛:) 讛讗讬 诪讗谉 讚讞讝讬 讞诇诪讗 讜讻讜' 讚讛转诐 诪砖讜诐 住讻谞讛 讛转讬专讜 砖诪讗 讞诇讜诐 诪住讜讻谉 讛讜讗 砖爪专讬讱 专驻讜讗讛 讚讛讗 讗驻讬诇讜 讘砖讘转 讛转讬专讜 诇讛转注谞讜转 转注谞讬转 讞诇讜诐. 驻讬专砖 专''讞 讛谞讬 讻讜诇讛讜 专讘讬 讞讬讬讗 讘专 讗讘讗 讜讚专讘讬 讞讬谞谞讗 讘专 驻驻讗 讜讚专讘讬 讗讘讛讜 讛讬诇讻转讗 谞讬谞讛讜: 注诇 砖讗谞讞谞讜 诪讜讚讬诐 诇讱. 讘注专讜讱 讘注专讱 讛讜讚讗讛 驻讬专砖 专讘 诪砖讛 专讗砖 讬砖讬讘讛 讘谉 诪专谞讗 讬注拽讘 讚拽讗 诪讜讚讜 爪讘讜专 注诇 砖诇讬讞 爪讘讜专 讗讬谞讜谉 住讜诪讻讬谉 讜诪讗讬 注诇 砖讗谞讜 诪讜讚讬诐 诇讱 注诇 讛讛讜讚讗讛 讚拽讗诪专 砖诇讬讞 爪讘讜专 讜拽讗 注谞讜 讗讬谞讜谉 讗诪谉 讘讬专讜砖诇诪讬 驻''拽 讚讘专讻讜转 讗讬转讗 谞诪讬 专讘讬 讗讘讗 讘''专 讝讘讚讗 讘砖诐 专讘 诪讜讚讬诐 讗谞讞谞讜 诇讱 砖讗谞讜 讞讬讬讘讬谉 诇讛讜讚讜转 诇讱 砖诪讱 转专谞谞讛 砖驻转讬 讻讬 讗讝诪专讛 诇讱 讜讙讜' 讘讗''讬 讛讗诇 讛讛讜讚讗讜转 专' 砖诪讜讗诇 讘''专 讗讜谞讬讗 讘砖诐 专讘讬 讗讞讗 讛讜讚讬讬讛 讜砖讘讞 诇砖诪讱 讛讙讚讜诇 诇讱 讙讘讜专讛 诇讱 转驻讗专转 讬讛讬 专爪讜谉 诪诇驻谞讬讱 讛' 讗诇讛讬谞讜 讜讗诇讛讬 讗讘讜转讬谞讜 砖转住诪讻谞讜 讘转驻诇转谞讜 讜转讝拽驻谞讜 诪讻驻讬驻转谞讜 讻讬 讗转讛 讛讜讗 住讜诪讱 谞讜驻诇讬诐 讜讝讜拽祝 讻驻讜驻讬诐 诪诇讗 专讞诪讬诐 讜讗讬谉 注讜讚 诪诇讘讚讱 讘讗''讬 讛讗诇 讛讛讜讚讗讜转 讘专 拽驻专讗 讗讜诪专 诇讱 讻专讬注讛 诇讱 讘专讻讛 诇讱 讻驻讜驻讛 诇讱 讛砖转讞讜讬讛 讻讬 诇讱 转讻专注 讻诇 讘专讱 讜讻诇 诇砖讜谉 诇讱 转砖讘注 诇讱 讛' 讛讙讚讜诇讛 讜讛讙讘讜专讛 讜讙讜' 讜讛注讜砖专 讜讛讻讘讜讚 诪诇驻谞讬讱 讜讙讜' 讜注转讛 讛' 讗诇讛讬谞讜 讘讻诇 诇讘 讜讘讻诇 谞驻砖 诇讱 诪砖转讞讜讬诐 讻诇 注爪诪讜转讬 转讗诪专谞讛 讛' 诪讬 讻诪讜讱 讘讗''讬 讛讗诇 讛讛讜讚讗讜转 讗诪专 专讘讬 讬讜讚谉 谞讛讙讬谉 讗诪专讬 专讘谞谉 讻讜诇讛讜谉 讜讗讬转 讚讗诪专 讗讜 . 讗讚讛 讗讜 讗讚讛 讗讜 讗讚讛: 砖诪讗 转驻住讜拽 专爪讜注讛 讘住谞讚诇讜. 驻讬专砖 专''讞 砖诪注 诪讬谞讛 讚诪讜转专 诇讬讻谞住 讘讘讬转 讛讻谞住转 讘住谞讚诇 讜讘诪谞注诇 讚诇讗 讗住专讜 讗诇讗 砖诇讗 诇注诇讜转 诇讚讜讻谉 讘住谞讚诇 讜专讘讬 讛讘讬讗 讻诪讜 讻谉 诪驻专拽 砖诇讬砖讬 讚诪讙讬诇讛 (讚祝 讻讚:) 讛讗讜诪专 讗讬谞讬 注讜讘专 诇驻谞讬 讛转讬讘讛 讘住谞讚诇 讗祝 讬讞祝 诇讗 讬注讘讜专 讗诇诪讗 讚讗驻讬诇讜 诇驻谞讬 讛转讬讘讛 诪讜转专 诇注讘讜专 讘住谞讚诇 讜讛讻讬 诪住讬拽 讘讛讚讬讗 讘驻专拽 讛专讜讗讛 (讘专讻讜转 讚祝 住讙.) 讗诪专 专讘讗 诪讛 讘讬转讜 讗拽驻谞讚专讬讗 拽驻讬讚 讗讬谞讬砖 讗专拽讬拽讛 讜讗诪谞注诇 诇讗 拽驻讬讚 讗讬谞讬砖 讗祝 讘讬转 讛讻谞住转 拽驻谞讚专讬讗 讗住讜专 讜专拽讬拽讛 讜诪谞注诇 砖专讬: 

讛诪讗讬专讬

讜讛讬讻谉 讛讬讜 讗讜诪专讬诐 驻住讜拽讬诐 讗诇讜 讗转 诪讜爪讗 砖讘讻诇 讗讞转 讜讗讞转 讬砖 讘讜 砖诇砖 诪拽专讗讜转 讜诪转讜讱 讻讱 讗讜诪专讬诐 驻住讜拽 讗讞讚 讻谞讙讚 驻住讜拽 讗讞讚 砖讘讘专讻转 讻讛谞讬诐 讜讻谉 讻诇诐 讘讬谉 驻住讜拽 诇驻住讜拽 驻住讜拽 讻谞讙讚 驻住讜拽 谞诪爪讗 讘讬谉 讻诇 讘专讻讛 讜讘专讻讛 讘住讜祝 讛讘专讻讛 讗讜诪专讬谉 驻住讜拽 讗讞讚:



讜谞讞诇拽讜 讘住讜讙讬讗 讝讜 诪讛诐 砖讗诪专讜 砖讗讬谉 讛注诐 讗讜诪专讬诐 讻谉 讗诇讗 讘诪拽讚砖 讜诇讻讘讜讚 讛讝讻专转 讛砖诐 讜住诪讱 诇讚讘专讬讜 砖讗祝 讘诪拽讚砖 诇讗 讛讬讛 专讗讜讬 诇讗诪专诐 讜谞讜讞 诇讜 砖讬讛讗 诪讗讝讬谉 讜砖讜诪注 讗转 讛讘专讻讛 讘讻讜谞转 讛诇讘 讜诪讛诐 砖讗诪专讜 砖讗祝 讘讙讘讜诇讬谉 讻谉 砖诪讗讞专 砖诪讘专讻讬谉 讗讜转讜 专讗讜讬 诇讜 诇讛住讘讬专 驻谞讬诐 讜诇讛专讗讜转 砖讘专讻转 专讘讜 讞讘讬讘讛 注诇讬讜 讜讻谉 谞专讗讛 诇驻住讜拽 讜讗注"驻 砖专' 讗讘讛讜 讗诪专 诪专讬砖 讛讜讛 讗诪讬谞讗 诇讛讜 讻讬讜谉 讚讞讝讬转讬讛 诇专' 讗讘讗 讚诪谉 注讻讜 讚诇讗 讗诪专 诇讛讜 讗谞讗 谞诪讬 诇讗 讗诪讬谞讗 诇讛讜 诪"诪 住讘专讗 讚讗讬讚讱 诪讬住转讘专 讟驻讬 讜诇讗 注讜讚 讗诇讗 砖诇讚注转讬 讝讛 砖讛讬讛 诪讜谞注 砖诇讗 诇讗诪专诐 讛讬讛 住讜讘专 砖讘诪拽讚砖 诇讗 讛讬讜 讗讜诪专讬诐 讗讜转诐 讘讬谉 讘专讻讛 诇讘专讻讛 讗诇讗 讘砖注转 讛讝讻专转 讛砖诐 讜注讻砖讜 砖讗讬谉 讛讝讻专转 讛砖诐 讻讻转讘讜 讗讬谉 专讗讜讬 诇讗讜诪专谉 讜诪"诪 讬专讗讛 诇驻住讜拽 讻讚注转 讛讗讜诪专 讘讬谉 讘专讻讛 诇讘专讻讛 讚讛讻讬 诪讬住转讘专 讟驻讬 讜讗讬谉 讘讛 讞诇讜拽 讘讬谉 诪拽讚砖 诇诪讚讬谞讛 讜讻谉 砖诪讗讞专 砖讗讬谞讜 讗讜诪专谉 讗诇讗 讘讬谉 驻住讜拽 诇驻住讜拽 讗讬谉 讛讻讜谞讛 谞驻拽注转 讘讻讱:



讘诪住讻转 诪讙诇讛 讘讬讗专谞讜 砖讗讬谉 讗讚诐 专砖讗讬 诇讛住转讻诇 讘驻谞讬 讛讻讛谞讬诐 讘砖注讛 砖讛谉 诪讘专讻讬谉 讗诇讗 诪讻讜谞讬诐 驻谞讬讛诐 讻谞讙讚 驻谞讬讛诐 讜诪讻讜谞讬诐 诇砖诪讜注 讜注讬谞讬讛诐 诇诪讟讛 讜讗祝 讛讻讛谞讬诐 诇讗 讬讘讬讟讜 讘注诐 讗诇讗 注讬谞讬讛诐 讙诐 讻谉 诇讗专抓 讻诪讬 砖注讜诪讚 讘转驻诇讛:



讻讘专 讘讬讗专谞讜 讘诪砖谞讛 砖讘砖诇砖讛 讚讘专讬诐 讛讬讛 讞诇讜拽 住讚专 谞砖讬讗讜转 讻驻讬诐 砖讘诪拽讚砖 诇讗讜转讜 砖诇 诪讚讬谞讛 讗讞讚 拽专讬讗转 讛砖诐 讻讻转讘讜 讜讗讞讚 砖讗讬谉 讛注诐 注讜谞讬谉 讗诪谉 讜讗讞讚 砖讛讻讛谞讬诐 讛讬讜 诪讙讘讬讛讬谉 讬讚讬讛诐 注诇 专讗砖讬讛诐 讛讗 砖讗专 讛讚讘专讬诐 讛讻诇 砖讜讛 讘讛诐:



讻诇 砖讗讬谉 讻讛谉 诇讬砖讗 讗转 讻驻讬讜 砖诇讬讞 爪讘讜专 讗讜诪专 讗讞专 讘专讻转 讛讜讚讗讛 讗诇讛讬谞讜 讜讗诇讛讬 讗讘讜转讬谞讜 讘专讻谞讜 讜讻讜' 讜诪讝讻讬专 讻诇 讛诪拽专讗讜转 讜讗讬谉 讛注诐 注讜谞讬谉 讗诪谉 讜讗讬谉 讗讜诪专讬谉 讘专讻讛 讝讜 讗诇讗 讘转驻诇讛 讛专讗讜讬讛 诇谞砖讬讗讜转 讻驻讬诐 注诇 讛讚专讱 砖讘讬讗专谞讜 砖讛专讬 讗讬谞讛 讗诇讗 讘诪拽讜诐 谞砖讬讗讜转 讻驻讬诐 讜诪讻讗谉 谞讛讙讜 讘专讜讘 诪拽讜诪讜转 诇讛讬讜转 讛讻诇 注讜诪讚讬诐 讘砖注讛 讝讜 砖讛专讬 讘诪拽讜诐 谞砖讬讗讜转 讻驻讬诐 讛讬讗 讛讗 讻诇 砖讬砖 砖诐 谞砖讬讗讜转 讻驻讬诐 讗讬谉 砖诇讬讞 爪讘讜专 讗讜诪专 讛讬诪谞讛 讻诇诇 讜讬砖 讘拽爪转 住讚讜专讬诐 砖砖诇讬讞 爪讘讜专 诪转讞讬诇 讗诇讛讬谞讜 讜讗诇讛讬 讗讘讜转谞讜 讘专讻谞讜 讜讻讜' 注讚 讗讛专谉 讜讘谞讬讜 讜讻砖住讬讬诐 讗讛专谉 讜讘谞讬讜 讛讜讗 爪讜注拽 讻讛谞讬诐 讜讻讛谞讬诐 注讜砖讬谉 讻住讚专谉 讜讗讬谉 讛住讜讙讬讗 诪讜讻讞转 讻谉 讜讘诪住讻转 诪讙诇讛 驻专拽 讛拽讜专讗 转谞讬谉 讻"讚 讘' 讘讬讗专谞讜 拽爪转 讚讘专讬诐 讘注谞讬谉 讘专讻转 讻讛谞讬诐 砖讗讬谞诐 诪讘讜讗专讬诐 讻讗谉 讜讻谉 讘讬讗专谞讜 诪讛诐 讻讗谉 砖诇讗 讛转讘讗专讜 砖诐 讜诪讛 砖讞讬住专 讝讛 讙诇讛 讝讛:



讗祝 诇注谞讬谉 讛转讜专讛 讗讬谉 讛拽讜专讗 专砖讗讬 诇讛转讞讬诇 讘拽专讬讗转 讛转讜专讛 讗讞专 讘专讻转讜 注讚 砖讬讻诇讛 讗诪谉 砖诇 讘专讻转 讛转讜专讛 诪驻讬 讛爪讘讜专 讜讗讬谉 讛诪转专讙诐 专砖讗讬 诇转专讙诐 注讚 砖讬讻诇讛 驻住讜拽 诪驻讬 讛拽讜专讗 讜讗讬谉 讛拽讜专讗 专砖讗讬 诇讛转讞讬诇 讘驻住讜拽 讗讞专 注讚 砖讬讻诇讛 转专讙讜诐 诪驻讬 讛诪转专讙诐 讜讗讬谉 讛诪驻讟讬专 专砖讗讬 诇讛转讞讬诇 讘讘专讻转 讛讛驻讟专讛 注讚 砖讬讙诇诇 讛住驻专 专"诇 砖讬转讞讬诇讜 诇讙诇诇讜 砖诇讗 讬注诪讜讚 讛住驻专 讘诇讗 讙讜诇诇 讜讛讜讗 诪转注住拽 讘讛驻讟专讛 注讚 砖讬住讬讞讜 讚注转诐 诪讙诇讬诇转 住驻专 转讜专讛 讜诇讗讜 讚讜拽讗 注讚 砖转住转讬讬诐 讛讙诇讬诇讛 讻诪讜 砖讞砖讘讜 专讘讬诐:



讚专讻诐 讛讬讛 砖诇讗 讛讬讛 住驻专 转讜专讛 注讜诪讚 讘讘讬转 讛讻谞住转 讗诇讗 诪谞讬讞讬谉 讗讜转讜 讘讘讬转 讛诪砖转诪专 讜诪讘讬讗讬谉 讗讜转讜 诪砖诐 诇讘讬转 讛讻谞住转 讜讻砖讛讬讜 诪讘讬讗讬谉 讗讜转讜 讛讬讜 驻讜专砖讬谉 讘讙讚讬诐 谞讗讬诐 住讘讬讘 讛转讬讘讛 讚专讱 讻讘讜讚 讜讻砖讬讜爪讗讬谉 诪讘讬转 讛讻谞住转 讞讜讝专讬谉 讜诪讜诇讬讻讬谉 住驻专 转讜专讛 诇讘讬转 砖诪砖转诪专 讘转讜讻讜 讜诪驻砖讬讟讬谉 讗转 讛转讬讘讛 诪讗讜转诐 讛讘讙讚讬诐 讜注讻砖讜 讛讜讗 讗讜诪专 砖讗讬谉 砖诇讬讞 爪讘讜专 专砖讗讬 诇讛驻砖讬讟 讗转 讛转讬讘讛 讘注讜讚 砖讛爪讘讜专 讜讛住驻专 讘转讜讱 讘讬转 讛讻谞住转 讗诇讗 讬爪讗 讛爪讘讜专 讜讬讜诇讬讱 住驻专 转讜专讛 诇讘讬转 讜讗讞专 讻讱 讬讞讝讜专 讜讬驻砖讬讟 讗转 讛转讬讘讛 讜讗祝 讛爪讘讜专 讗讬谞讜 讬讻讜诇 诇爪讗转 注讚 砖讬讜爪讬讗讜 住驻专 转讜专讛 诪讘讬转 讛讻谞住转 讜诪"诪 讗诐 讬砖 砖谞讬 驻转讞讬诐 讜讗驻砖专 诇爪讘讜专 讬爪讗转 讘讗讞讚 讜讛住驻专 讘讗讞讚 讬讻讜诇讬诐 讛诐 诇爪讗转 诪砖讬谞讟诇 讛住驻专 讻讚讬 诇讛讜爪讬讗讜 讛讗 拽讜讚诐 砖讬谞讟诇 诇讗:



诇注讜诇诐 讬讝讛专 讗讚诐 诪诪讚转 讛讗讻讝专讬讜转 讜爪专讜转 注讬谉 讗诇讗 讬专讞诐 诪砖诇讜 注诇 讛爪专讬讻讬诐 讻诪讛 讘谞讬 讗讚诐 诪转讬诐 讘住讘转 讗讻讝专讬讜转 讜拽讜诇专 转诇讜讬 讘爪讜讗专 诪讬 砖讘讬讚讜 诇专讞诐 讜诇讗 注砖讛 讚专讱 讛注专讛 讗诪专讜 讗讬谉 注讙诇讛 注专讜驻讛 讘讗讛 讗诇讗 讘砖讘讬诇 爪专讬 注讬谉 砖谞讗诪专 讬讚讬谞讜 诇讗 砖驻讻讜 讜讻讜' 讜讻讬 注诇 诇讘讘谞讜 注诇转讛 砖讝拽谞讬 讘讬转 讚讬谉 砖讜驻讻讬 讚诪讬诐 讛诐 讗诇讗 诇讗 讘讗 诇讬讚讬谞讜 讜驻讟专谞讜讛讜 讘诇讗 诪讝讜谞讜转 诇讗 专讗讬谞讜讛讜 讜讛谞讞谞讜讛讜 讘诇讗 诇讜讬讛 讗诇诪讗 砖爪专讬讻讬诐 讛讬讜 诇讛转谞爪诇 讘讻讱 讜讗祝 讘砖注讛 砖爪专 注讬谉 诪专讗讛 注爪诪讜 诪专讞诐 讗讬谉 诇住诪讜讱 注诇讬讜 砖谞讗诪专 讗诇 转诇讞诐 讜讻讜' 讜讛讜讗 砖讗诪专讜 讻诇 讛谞讛谞讛 诪爪专讬 注讬谉 注讜讘专 讘砖谞讬 诇讗讜讬谉 讗诇 转诇讞诐 讜讻讜' 讗诇 转转讗讜 讜讻讜' 讚专讱 爪讞讜转 讗诪专讜 讗讬谉 谞讜转谞讬谉 讻讜住 砖诇 讘专讻讛 诇讘专讱 讗诇讗 诇讟讜讘 注讬谉 砖谞讗诪专 讟讜讘 注讬谉 讛讜讗 讬讘讜专讱 讗诇 转讬拽专讬 讬讘讜专讱 讗诇讗 讬讘专讱:



诇注讜诇诐 讬讝讚专讝 讗讚诐 讝专讬讝讜转 讬转讬专讛 诇讛砖诇讬诐 注爪诪讜 讘诪讚转 讛注谞讜讛 讜讗驻讬' 谞转驻专住诐 讘注谞讬讜 讘讬讜转专 诇讗 讬讞讝讬拽 注爪诪讜 讘讻讱 讗诇讗 讬讝讚专讝 诇讛驻诇讬讙 讘讗讜转讛 诪讚讛 讘讻诇 讬讜诐 讚专讱 讛注专讛 讗诪专 专' 讗讘讛讜 诪专讬砖 讛讜讛 讗诪讬谞讗 注谞讜转谞讗 讗谞讗 讻讬讜谉 讚讞讝讬谞讗 诇讬讛 诇专' 讗讘讗 讚讗诪专 讗讬讛讜 讞讚 讟注诪讗 讜讗诪讜专讬讛 讗诪专 讟注诪讗 讗讞专讬谞讗 讜诇讗 拽驻讬讚 专"诇 砖讛讗诪讜专讗 讛诪诪讜谞讛 转讞转讬讜 诇讛砖诪讬注 讗转 讚讘专讬讜 诪讞诇讬驻讜 讜讛讜讗 讗讬谞讜 诪讚拽讚拽 注诇讬讜 讘讻讱 讗诪讬谞讗 诇讗讜 注谞讜转谞讗 讗谞讗:



讜讛讝讻讬专讜 讘专' 讗讘讛讜 讙诐 讻谉 讘注谞讜讛 讬转讬专讛 讘谞讜住讞 讻讱 讚讘讬转讛讜 讚讗诪讜专讗讛 讚专' 讗讘讛讜 讗诪专讛 诇讛 诇讚讘讬转讛讜 讚专' 讗讘讛讜 讛讗讬 讚讬讚谉 诇讗 爪专讬讱 诇讛讗讬 讚讬讚讱 讜讛讗讬 讚讙讞讬谉 讜讝拽讬祝 注诇讬讛 专"诇 砖讛讜讗 讗诪讜专讗 砖诇讜 讜讙讞讬谉 诇砖诪讜注 讗转 讚讘专讬讜 讜讝拽讬祝 诇讛砖诪讬注 诇注诐 讬拽专讗 讘注诇诪讗 讛讜讗 讻诇讜诪专 讗讬谞讜 注讜砖讛 讗诇讗 诇讻讘讜讚 讘注诇诪讗 诪驻谞讬 砖讛讬讛 专' 讗讘讛讜 注砖讬专 讜拽专讜讘 诇诪诇讻讜转 讜讛讬讗 谞转诪诇讗讛 讞诪讛 注诇 讻讱 讜谞讗诪专 注诇讬讛 讗讝诇讗 讚讘讬转讛讜 讚专' 讗讘讛讜 讜讗诪专讛 诇讬讛 诇专' 讗讘讛讜 讗诪专 诇讛 诪讗讬 谞驻拽讗 诇讱 诪讬谞讛 诪"诪 诪讬谞讬 讜诪讬谞讬讛 讬转拽诇住 注讬诇讗讛:



讜讻谉 住讜驻专 注诇讬讜 砖讘驻注诐 讗讞转 讘拽砖讜 诇诪谞讜转讜 专讗砖 讬砖讬讘讛 讜讛讜讗 讬讚注 讘专' 讗讘讗 砖讛讬讛 诪讙讜诇讙诇 讘讞讜讘讜转 讜讗诪专 讗讬转 诇讬 专讘讛 讻诇讜诪专 讬砖 讙讚讜诇 诪诪谞讬 讜讛讜讗 专' 讗讘讗 讜诪谞讜讛讜 专讗砖 讬砖讬讘讛 讜讛讜讗 谞转讻讜讜谉 讻讚讬 诇讛讜注讬诇讜 砖讛讬讛 讚专讻诐 诇讬转谉 诇专讗砖 讬砖讬讘讛 诪谞讜转 讜诇讛注砖讬专讜 诇讛讬讜转 讚讘专讬讜 谞砖诪注讬诐 讜讻诪讜 砖讗诪专讜 讜讛讻讛谉 讛讙讚讜诇 诪讗讞讬讜 讙讚诇讛讜 诪砖诇 讗讞讬讜:



讜讻谉 住讜驻专 注讜讚 注诇讬讜 讚讘专 讝讛 谞住讞讜 专' 讗讘讛讜 讜专' 讞讬讬讗 讘专 讗讘讗 讗讬拽诇注讜 诇讛讛讜讗 讗转专讗 专' 讗讘讛讜 讚专砖 讘讗讙讚转讗 专' 讞讬讬讗 讚专砖 讘砖诪注转讗 砖讘拽讜讛 讻讜诇讬 注诇诪讗 诇专' 讞讬讬讗 讜讗讝讜诇 诇讙讘讬讛 讚专' 讗讘讛讜 讞诇砖 讚注转讬讛 讚专' 讞讬讬讗 讗讝诇 专' 讗讘讛讜 诇讙讘讬讛 讗诪专 诇讬讛 讗诪砖讜诇 诇讱 诪砖诇 诇诪讛 讛讚讘专 讚讜诪讛 诇砖谞讬 讘谞讬 讗讚诐 砖谞讻谞住讜 诇注讬专 讗讞转 讗讞讚 诪讜讻专 讗讘谞讬诐 讟讜讘讜转 讜诪专讙诇讬讜转 讜讗讞讚 诪讜讻专 诪讬谞讬 住讚拽讬转 讻诇讜诪专 讚讘专讬诐 讚拽讬诐 讻讙讜谉 驻诇讻讬诐 讜诪讞讟讬诐 讜爪谞讜专讜转 注诇 诪讬 拽讜驻爪讬谉 注诇 讝讛 砖诪讜讻专 诪讬谞讬 住讚拽讬转 讻诇讜诪专 砖诪谞讬讞讬谉 讛讚讘专讬诐 讛讬拽专讬诐 讘讬讜转专 诇专讜讘 讬拽专诐 讜讻诇 讬讜诪讗 专"诇 砖讗专 讛讬诪讬诐 讛讜讛 专' 讞讬讬讗 诪诇讜讬 诇讬讛 诇专' 讗讘讛讜 注讚 讗讜砖驻讬讝讬讛 诪砖讜诐 讬拽专讗 讚讘讬 拽讬住专 讜讛讛讜讗 讬讜诪讗 讗诇讜讬讬讛 专' 讗讘讛讜 诇专' 讞讬讬讗 专"诇 诇讛驻讬住 讚注转讜 讜讗驻讬' 讛讻讬 诇讗 讗转讬转讘 讚注转讬讛:



讘讝诪谉 砖砖诇讬讞 爪讘讜专 讻讜专注 诇诪讜讚讬诐 讛爪讘讜专 讗讜诪专讬谉 诪讜讚讬诐 讗谞讞谞讜 诇讱 讗诇讛讬谞讜 讗诇讛讬 讻诇 讘砖专 讬讜爪专 讘专讗砖讬转 讘专讻讜转 讜讛讜讚讗讜转 诇砖诪讱 讛讙讚讜诇 注诇 砖讛讞讬讬转谞讜 讜拽讬讬诪转谞讜 讻谉 转拽讬讬诪谞讜 讜转讞讬讬谞讜 讜转讗住讜祝 讙诇讜转讬谞讜 诇讞爪专讜转 拽讚砖讱 诇砖诪讜专 讞拽讬讱 讜诇注砖讜转 专爪讜谞讱 讘诇讘讘 砖诇诐 注诇 砖讗谞讜 诪讜讚讬诐 诇讱 讜讘转诇诪讜讚 讛诪注专讘 讘专讗砖讜谉 砖诇 讘专讻讜转 讞讜转诐 讘讛 讘讗"讬 讗诇 讛讛讜讚讗讜转 讻诪讜 砖讘讬讗专谞讜 讘讞诪讬砖讬 砖诇 讘专讻讜转:



讗注"驻 砖讛爪讘讜专 讞讬讬讘讬诐 诇讻讘讚 讗转 讙讚讜诇讬讛诐 讜讞讻诪讬讛诐 讜讻诇 砖讻谉 诇诪讬讜讞讚 砖讘讛诐 讗注驻"讻 转讛讗 讗讬诪转 爪讘讜专 诪讜讟诇转 注诇 讻诇 讗讚诐 讗驻讬' 讛讬讛 讙讚讜诇 砖讘讚讜专 爪讗 讜诇诪讚 诪诪讚转 拽讜谞讱 砖讛专讬 讛讻讛谞讬诐 驻谞讬讛诐 讻诇驻讬 讛注诐 讜讗讞讜专讬讛诐 诇讛讬讻诇 讻诇驻讬 砖讻讬谞讛 讜讻谉 讗讬谉 诇讱 诪诇讱 讙讚讜诇 诪讚讜讚 砖谞讗诪专 讘讜 讜讬拽诐 讛诪诇讱 讚讜讚 注诇 专讙诇讬讜 讜诪"诪 讻诇 砖讛爪讘讜专 讗讬谞讜 谞砖诪注 诇诪谞讛讬讙讜 讗讜 诇讞讻诐 砖讘讛诐 讜注讜砖讬诐 讚讘专 讗讜 讚讘专讬诐 砖诇讗 讻讛讜讙谉 专讗讜讬 诇诪谞讛讬讙 讗讜 诇讞讻诐 诇讬住专诐 讜诇讛讜讻讬讞诐 讜讛讜讗 砖谞讗诪专 注诇 讚讜讚 讘诪拽专讗 讝讛 讜讬讗诪专 砖诪注讜谞讬 讗讞讬 讜注诪讬 讗诐 讗讞讬 诇诪讛 注诪讬 讗诐 注诪讬 诇诪讛 讗讞讬 讗诇讗 讗诐 讗转诐 砖讜诪注讬谉 诇讬 讗转诐 讗讞讬 讜讗诐 诇讗讜 注诪讬 讗转诐 讜讗谞讬 专讜讚讛 讗转讻诐 讘诪拽诇:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 注诇 砖讗谞讞谞讜 讻讜' 讘讬专讜砖诇诪讬 驻"拽 讚讘专讻讜转 讗讬转讗 谞诪讬 专讘讬 讗讘讗 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讙诪' 讗诪专 讗讬讛讜 讞讚 讟注诪讗 讜讗诪专 讗诪讜专讬讛 讻讜'. 谞专讗讛 讚讗讬 讛讜讛 讛讛讜讗 讞讚 讟注诪讗 讙专注 诪讟注诐 讚讬诇讬讛 讜讚讗讬 讚讛讬讛 诇讜 诇讛拽驻讬讚 注诇 讝讛 砖讗讜诪专 砖拽专 讘砖讘讬诇讜 讗诇讗 砖讛讬讛 注讚讬祝 诪讚讬诇讬讛 讜讛讬讛 诇讜 诇讛拽驻讬讚 砖讛讬讛 诪专讗讛 讘驻谞讬 专讘讬 讗讘讗 讻讗讬诇讜 讛讜讗 讞砖讜讘 讻专讘讬 讗讘讗 讜诇讗 讬爪讟专讱 诇讬讛 讗讬 诇讗讜 注谞讜讜转谞讜转讬讛 讚专讘讬 讗讘讗 讗讘诇 讗诪讜专讗 讚专讘讬 讗讘讛讜 诇讗 讛讬讛 诪专讗讛 讗转 注爪诪讜 讞砖讜讘 讘驻谞讬 专讘讬 讗讘讛讜 讗诇讗 讘驻谞讬 讗砖转讜 讛讙讬讚 讝讛 讜诇讗 讛讬讛 讝讛 讻"讻 注谞讬讜讜转 诪专讘讬 讗讘讛讜 砖诇讗 讛拽驻讬讚 注诇讬讜 讜讝"砖 专讘讬 讗讘讛讜 诇讚讘讬转讛讜 诪谞"诪 诪讬谞讬 讜诪讬谞讬讛 讻讜' 砖讻诇 讛砖讜诪注讬诐 讬住讘专讜 讚诪驻讬 讗诪专诐 讜拽"诇:


讜转讜 专讘讬 讗讘讛讜 讗讬诪谞讜 专讘谞谉 注诇讬讛 诇诪诪谞讬讛 讘专讬砖讗 讻讜'. 讞砖讬讘 讝讛 诇注谞讜讜讛 诪专讘讬 讗讘讛讜 砖诇讗 诇讬诪谞讜转 讘专讗砖 讙诐 诇诪讗讬 讚讗诪专讬谞谉 讘讛讜专讬讜转 注讘讚讜转 讗谞讬 谞讜转谉 诇讻诐 讜诇讗 砖专专讛 讬"诇 讚讛讬讬谞讜 讻讛讱 讚讛转诐 讚专"讗 讞住诪讗 讜专"讬 讘谉 讙讜讚讙讚讗 讚谞诪谞讜 诪砖讜诐 爪讜专讱 驻专谞住转谉 讻讚诪驻专砖 讛转诐 讚讛"诇 诪讬谞讜讬 专砖讜转 砖诇讛谉 注讘讚讜转 讻砖讻讬专 讬讜诐 讜讻驻讜注诇 诇讛砖讬讙 驻专谞住转讜 讗讘诇 专讘讬 讗讘讛讜 讛讻讗 讛讬讛 注砖讬专 讜诇讗 谞讞砖讘 诇讜 诪讬谞讜讬 讛专砖讜转 讻注讘讚讜转 讗诇讗 讻砖专专讛 讜注"讻 讗诪专 讚诪砖讜诐 注谞讜讜讛 诇讗 专爪讛 诇拽讘诇讜 讜砖讬讛讬讛 专讘讬 讗讘讗 讘诪拽讜诪讜 讚诇讙讘讬讛 讛讜讛 讛诪讬谞讜讬 专砖讜转 砖诇讜 讻注讘讚讜转 砖讛讜讗 爪专讬讱 诇讜 诪驻谞讬 讘注诇讬 讞讜讘讜转 讚谞驻讬砖讬 诇讬讛 砖注"讬 诪讬谞讜讬 讬转谞讜 诇讜 诪谞讜转 讻驻专砖"讬 讙讚诇讛讜 诪砖诇 讗讞讬讜 讜讻驻专砖"讬 砖诐 讙讘讬 专"讗 讞住诪讗 讜专"讬 讘谉 讙讜讚讙讚讗. 讜讛专讬 专讗讛 讘讚讜专讜转 讛专讗砖讜谞讬诐 砖诪讬 砖讛讬讛 诇讜 讻讚讬 驻专谞住转讜 讛讬讛 讘讜专讞 诪谉 讛砖专专讛 讜诇讗 讻谉 讚讜专讜转 讛诇诇讜 砖诪讬 砖讬砖 诇讜 注讜砖专 讛讜讗 谞转诪谞讛 讘讻住祝 讜专讜讚祝 讗讞专 讛讻讘讜讚 讜讗讞讚 讛讬讛 讘讝诪谞诐 砖讛讬讛 爪讚讬拽 讙诪讜专 讜讛讜讗 讬讛讜砖注 讘谉 讙诪诇讗 砖讗诇诪诇讗 讛讜讗 谞砖转讻讞讛 转讜专讛 讻讜' 讻讚讗诪专讬谞谉 讘驻' 诇讗 讬讞驻讜专 讜诇驻讬 砖谞转诪谞讛 讻"讙 讘诪诪讜谉 讚转专拽讘讗 讚讚讬谞专讬 注讬讬诇讗 诇讬讛 诪专转讗 讻讜' 讗诪专讜 注诇讬讜 拽讟讬专 拽讞讝讬谞讗 讛讻讗 讚诪砖诪注 拽砖专 砖诇 专砖注讬诐 诇驻讬 砖讛讬讜 讻讛谞讬诐 讗讞专讬诐 讞砖讜讘讬诐 讬讜转专 诪诪谞讜 讻诪"砖 讛转讜住' 讻诇 讝讛 讘驻专拽 诇讗 讬讞驻讜专 讗讘诇 专讗讬转讬 讙讚讜诇 讛住讬讘讛 讘讝讛 砖讛讘注诇讬 讘转讬诐 讛诐 讛诐 讛诪诪谞讬谉 讜诪讘专专讬诐 诇讛诐 专讗砖 讻驻讬 专爪讜谞诐 诇驻讬 讛谞讗转 讻"讗 诪讛诐 讜讘讬讜转专 讘诪诪讜谉 讗讘诇 诪谉 讛专讗讜讬 砖讛诇讜诪讚讬诐 讜讛专讘谞讬诐 讘注爪诪诐 讬讘专专讜 诇讛诐 专讗砖 讻诪讜 砖讛讬讛 讘讚讜专讜转 讛专讗砖讜谞讬诐 讻诪讜 砖诪爪讬谞讜 讘讛讱 注讜讘讚讗 讚专' 讗讘讛讜 讗讬诪谞讜 专讘谞谉 注诇讬讛 诇诪诪谞讬讬讛 讘专讗砖 讻讜' 讜讻谉 讘讛讱 讚讛讜专讬讜转 讚专"讙 讜讘"讚 诪讬谞讜 讗转 专"讗 讞住诪讗 讜专"讬 讘谉 讙讜讚讙讚讗 诇专讗砖讬诐:


专讘 谞讞诪谉 讗诪专 诪讛讻讗 讜讬拽诐 讛诪诇讱 讚讜讚 讻讜'. 驻讬专砖"讬 讚诪驻讬拽 诇讬讛 诪讗诐 讗转诐 砖讜诪注讬诐 诇讬 讻讜' 讗讞讬 讜讞讘专讬讬 讗诇诪讗 讛诪诇讱 讗讬诪转 讻讜' 注"砖 讜讛讜讗 讚讞讜拽 讜注讜讚 讚讛讜诇"诇 讜讗诪专 专"讗 讻讜' 讘讜讬"讜 讜注"讻 讛谞专讗讛 讚诪专讬砖讗 讚拽专讗 诪驻讬拽 诇讬讛 诪讚讻转讬讘 讜讬拽诐 讛诪诇讱 讚讜讚 注诇 专讙诇讬讜 讙讜' 讚诪砖诪注 砖讛讬讛 讬讜砖讘 诪拽讜讚诐 讜拽诐 诪驻谞讬 讗讬诪转 爪讘讜专 讻诪驻讜专砖 砖诐 砖讗诪专 讻谉 诇讻诇 砖专讬 讛砖讘讟讬诐 讜诇砖专讬 讛诪讞诇拽讜转 讜砖专讬 讛讗诇驻讬诐 讜讛诪讗讜转 讜砖专讬 讻讜' 讜讗讙讘 讚诪讬讬转讬 专讬砖讗 讚拽专讗 诪讬讬转讬 住讬驻讗 讚拽专讗 讜讬讗诪专 砖诪注讜谞讬 讙讜' 诪诇转讗 讘讗谞驻讬 谞驻砖讬讛 诇诪讬讚专砖 讗诐 讗讞讬 诇诪讛 注诪讬 讜讻讜' 讜讻谉 讚专讱 讛转诇诪讜讚 讜拽"诇:





专砖"砖

转讚"讛 讘谞注讬诇讛. 诇讗 讬讚注谞讗 讻讜'. 注讬' 专"谉 专"驻 讘砖诇砖讛 驻专拽讬诐:



转讚"讛 注诇. 砖转住诪讻讬谞讜 诪谞驻讬诇转讬谞讜 讻讜'. 讻爪"诇:





讘谉 讬讛讜讬讚注

讘旨执谞职注执讬诇指讛 讚旨职讬讜止诪指讗 讚旨职讻执讬驻旨讜旨专值讬 诪址讗讬 讗指诪址专? 讗指诪址专 诪指专 讝讜旨讟职专指讗, 讜职讗指诪职专执讬 诇指讛旨 讘旨职诪址转职谞执讬转指讗 "讛执谞旨值讛 讻执讬 讻值谉 讬职讘止专址讱职 讙旨指讘侄专 讬职专值讗 讛'" (转讛讬诇讬诐 拽讻讞, 讚). 谞专讗讛 诇讬 驻住讜拽 讝讛 讛讜讗 砖讘注讛 转讬讘讜转 讻谞讙讚 砖讘注讛 专拽讬注讬诐 砖注讜诇讛 讛砖讻讬谞讛 注转讛 讘谞注讬诇讛 讻讬 诇讻谉 讗讜诪专讬诐 讝' 驻注诪讬诐 讛殖' 讛讜旨讗 讛指讗直诇止拽执讬诐 (诪诇讻讬诐 讗' 讬讞, 诇讟) 讻谞讜讚注 讜砖谞讬 驻住讜拽讬诐 讛谞砖讗专讬诐 讬职讘指专侄讻职讱指 讜讻讜' 讜旨专职讗值讛 讜讻讜' 讛诐 讟"讜 转讬讘讜转 讻谞讙讚 讟"讜 转讬讘讜转 砖诇 讘专讻转 讻讛谞讬诐 讜讘讙诪专讗 讗转诪专 驻住讜拽讬诐 讗诇讜 谞转拽谞讜 讘诪拽讚砖 讚讜拽讗 诇讻讘讜讚 讛砖诐 讛诪讬讜讞讚 砖诪讝讻讬专讬诐 砖诐 讗讘诇 讘讙讘讜诇讬谉 讻诇 讛讗讜诪专诐 讟讜注讛 诪驻谞讬 砖爪专讬讱 诇讛讗讝讬谉 讛讬讟讘 诇讘专讻讛 讜专讘讬 讗讘讛讜 住讘专 诪注讬拽专讗 诇讗讜诪专诐 讻砖诪讗专讬讻讬谉 讘谞讬讙讜谉 讜讙诐 讘讝讛 讞讝专 讘讜 讗讞专 讻讱.



讗指诪址专 专址讘旨执讬 讗址讘旨指讛讜旨: 诪值专值讬砖讈 讛植讜指讛 讗指诪执讬谞指讗 注执讬谞职讜职转指谞指讗 讗植谞指讗. 诇讗 讛讬讛 讗讜诪专 讻谉 讘驻讬讜 讗诇讗 讘诇讘讘讜 讻讱 讛讬讛 讞讜砖讘 讗转 注爪诪讜 砖讛讙讬注 诇诪讚专讙讛 讝讜 砖专讗讜讬 诇讛讬讜转 谞拽专讗 注谞讬讜. 讗讬 谞诪讬 讻讜谞转讜 诇讜诪专 讗谞讬 注谞讬讜 诪爪讚 讟讘注讬 讜诪讝讙讬.



讗指诪执讬谞指讗 诇指讗讜 注执讬谞职讜职转指谞指讗 讗植谞指讗. 驻讬专讜砖 讛讜讗 讗诪专 诇讗砖转讜 诪址讗讬 谞指驻职拽指讗 诇值讬讱职 诪执讬谞旨指讛旨 讻讜谞转讜 诇讜诪专 讝讜 讗砖讛 讛讬讗 讜讚注转讛 拽诇讛 讗讬谞讛 诪讘谞转 讛注谞讬谉 注诇 诪转讻讜谞转讜 讜诇讻谉 讚讘专讬讛 诇讗 诪注诇讬谉 讜诇讗 诪讜专讬讚讬谉 讜讛讬讜 讻诇讗 讛讬讜 讗讱 诇驻讬 讛讗诪转 讘注诇讛 注爪诪讜 讜讻讜诇讬 注诇诪讗 讬讚注讬讛 讚旨职诪执讬谞旨执讬 讜旨诪执讬谞旨值讬讛旨 讬执转职拽址诇旨值住 注执讬诇旨指讗指讛 砖讗诐 诇讗 讛讬讬转讬 讗谞讬 诪砖讬诐 讛讚讘专讬诐 讘驻讬讜 诇讗 讛讬讛 讬讻讜诇 诪爪讚 注爪诪讜 诇讚专讜砖 讘专讘讬诐 讜讗诐 讻谉 转讜讻讬讜转 讚讘专讬诐 讗诇讜 诪讜讻讞讬谉 讛讗 讚诇讗 讛拽驻讬讚 诪驻谞讬 砖讚讘专讬诐 讗诇讜 讬爪讗讜 诪驻讬 讗砖讛 讗讘诇 讗诐 讛讬讜 讬讜爪讗讬谉 诪驻讬 讛讗诪讜专讗 注爪诪讜 讛讜讛 拽驻讬讚!
讜诇讝讛 讗诪专 讗讞专 讚讻讱 讜讻讱 讗诪专转讬 诇讛 诪讜讻讞 讚诇讗 注谞讜讜转谞讗 讗谞讗 讚讗诐 讗谞讬 注谞讬讜 讘讗诪转 诇讗 讛讬讬转讬 诪砖讬讘 诇讛 讻讱, 诪讛 砖讗讬谉 讻谉 专讘讬 讗讘讗 讚诪谉 注讻讜 砖专讗讛 讝诇讝讜诇 讻讘讜讚 诇讛讚讬讛 诪谉 讛讗诪讜专讗 注爪诪讜 讜诇讗 拽驻讬讚 讚讗讬谉 诇讱 讝诇讝讜诇 讬讜转专 诪讝讛 讚讛讚专砖谉 讗诪专 诇讜 讟注诐 讗讞讚 讜讛拽专讜讘讬诐 讗诇讬讜 砖诪注讜 砖讻讱 讜讻讱 讗诪专 诇讜 讜讛诐 砖讜诪注讬诐 砖讝讛 讛讗诪讜专讗 讗讜诪专 讟注诐 讗讞专 诪注爪诪讜 讜讘讜讚讗讬 讚讘专 讝讛 讝诇讝讜诇 讜讘讜砖讛 诇讛讚专砖谉 讘驻谞讬 讗讜转诐 讘谞讬 讗讚诐 讜注诐 讻诇 讝讛 诇讗 拽驻讬讚!



[讻旨值讬讜指谉 讚旨职讞指讝值讬谞指讗 诇值讬讛旨 专址讘旨执讬 讗址讘旨指讗 诪执谉 注址讻旨讜止] 讗指诪址专 诇职讛讜旨 注址讚 讚旨职诪址爪旨值诇职谞指讗 诇值讬讛 诇职专址讘旨执讬 讗址讘旨指讗. 拽砖讗 诪讛 砖讬讬讻讜转 讬砖 讘讝讛 诇注谞讜讛? 讜谞专讗讛 诇讬 讘住"讚 讻讬 转砖讜讘转讜 讝讜 砖讛砖讬讘 '注讚 讚诪爪讬诇谞讗 诇讬讛 诇专讘讬 讗讘讗' 诪讜讻讞 诪转讜讻讛 诇讛讚讬讛 讚讻讜谞转讜 诇讘专讜讞 诪讛砖专专讛 砖诇讗 讛讬讛 讬讻讜诇 诇讜诪专 '诇讗 讗转讬谞讗' 讻讬讜谉 讚讗诪谞讜 注诇讬讛 讜诇讻谉 讚讞讛 讛注谞讬谉 讛讝讛 砖诇 砖专专讛 砖诇讜 讘拽砖 讘讗讜诪专讜 注讚 讚诪爪讬诇谞讗 诇专讘讬 讗讘讗 讻讬 讗诪专 讗讜诇讬 诪讛 讚讘谞讬 讜讘谞讬 讬砖转谞讛 讛讚讘专 讜讬转讘讟诇 讛注谞讬谉, 讚讗驻砖专 砖讬讘讗 诇注讬专 讗讚诐 讙讚讜诇 讘转讜专讛 讬讜转专 诪诪谞讜 讜讗讝 讬讗诪专 诇讛诐 讗讬转 诇讻讜 专讘讛 诪讬谞讬 转诪谞讜 注诇讬讜 诇讛讬讜转 专讗砖 讬砖讬讘讛 讜讬注砖讜 讻讱, 谞诪爪讗 注谞讬讜 讚讗讬谉 诇讜 专爪讜谉 讜转讗讜讛 讘讙讚讜诇讛 讬注谉 讚诇驻讬 讛讗诪转 诪讗讬 转诇讬讗 讛讗 讘讛讗 讛诇讗 讗讚专讘讛 讗诐 讬讛讬讛 讛讜讗 专讗砖 讬砖讬讘讛 讬讛讬讜 讚讘专讬讜 谞砖诪注讬谉 讬讜转专 讜讬讛讬讛 诇讜 讬讻讜诇转 讟驻讬 诇讛爪讬诇讜.
讗讬 谞诪讬 讗诪专 诇讛诐 注讚 讚诪爪讬诇谞讗 诇专讘讬 讗讘讗 讻讜谞转讜 讛讜讗 讻讬 讗谞讬 爪专讬讱 诇讜 讘诇讬诪讜讚 讛讛诇讻讜转 讘讬砖讬讘讛 砖讬注讝讜专 诇讬 讘住讘专转讜 讜讘讘拽讬讗讜转讜 讜诇讻谉 讘注讜讚 讘注诇讬 讞讜讘讜转 谞讜讙砖讬诐 讗讜转讜 讜诪讟专讬讚讬诐 讗讜转讜 诇讗 讗驻砖专 诇讛讬讜转 诇讬 注讝专 诪诪谞讬 诪爪讚 讞讻诪转讜 讜讻诇 讝讛 讚讘专 诪爪讚 注谞讜讛 砖诇讜 讚专讜讗讛 注爪诪讜 砖讛讜讗 爪专讬讱 诇转诇诪讜讚讜 砖诇 专讘讬 讗讘讗.



专址讘旨执讬 讞执讬旨指讬讗 讘旨址专 讗址讘旨指讗 讚旨指专址砖讈 讘旨执砖讈职诪址注植转指讗 讜职专址讘旨执讬 讗址讘旨指讛讜旨 讚旨指专址砖讈 讘旨址讗植讙旨址讚职转指讗. 谞专讗讛 砖讛讬讛 诇讛诐 砖转讬 讘转讬 诪讚专砖讜转 砖讛讬讜 讝讛 讘爪讚 讝讛 讗讜 讝讛 诇驻谞讬诐 诪讝讛 讜讛讬讛 诪谞讛讙诐 砖诇 讗讜转讜 诪拽讜诐 诇讚专讜砖 讘砖转讬 讛诪讚专砖讬诐 讘驻专拽 讗讞讚 讜诇讻谉 讻讬讜谉 讚讗拽诇注讜 专讘谞谉 诇讛讛讜讗 讗转专讗 讝讬诪谞讜诐 砖讬讚专砖讜 讗讞讚 讘讝讛 讛诪讚专砖 讜讗讞讚 讘讝讛 讛诪讚专砖.
讜讛讗 讚注砖讛 讛诪砖诇 砖诇 讛讚讜专砖 讗讙讚讛 诇诪讜讻专 诪讬谞讬 住讚拽讬转 讗讬谉 讘讝讛 讝诇讝讜诇 诇讚讘专讬 讗讙讚讛 讗诇讗 讗讚专讘讛 讛讜讗 砖讘讞 讙讚讜诇 讻讬 讚讘专讬 讗讙讚讛 讬砖 讘讛诐 驻砖讟 讜讚专砖 讜专诪讝 讜住讜讚 砖讛诐 专讗砖讬 转讬讘讜转 驻专讚"住 [驻砖讟 专诪讝 讚专砖 住讜讚] 讻谞讙讚 讗专讘注 注讜诇诪讜转 讗讘讬"注 [讗爪讬诇讜转, 讘专讬讗讛, 讬爪讬专讛, 注砖讬讛] 讜讛讚专砖谉 诪拽砖专 讘讛诐 讛注讜诇诪讜转 讝讛 讘讝讛 讜诪讞讘专诐 讻诪注砖讛 诪讞讟 住讚拽讬转 讛转讜驻专转 讜诪讞讘专转 讞转讬讻讜转 讛讘讙讚 讝讛 讘讝讛 讜诪转拽谞转 讛拽专注讬诐 讜讛谞拽讘讬诐 讻讬 注诇 讻谉 诪注诇转诐 讙讚讜诇讛 讚注谞讬讬转 讛拽讚讬砖 砖讗讜诪专 讛讚专砖谉 讗讞专讬讛诐 诪住讜讙诇转 诇讻驻专转 注讜谞讜转 讜诇讻谉 讛诪砖讬诇诐 诇诪讬谞讬 住讚拽讬转 砖讛诐 诪讞讟讬诐 讚拽讬诐 讚拽讜专讬谉 讗讜转诐 诪讞讟 住讚拽讬转 注诇 砖诐 砖诪讞讘专转 讛谞拽讘讬诐 讜讛住讚拽讬诐 讻讚讗讬转讗 讘注专讜讱.
讜注讜讚 谞专讗讛 诇讬 讘住"讚 专诪讝 讘诪砖诇 讝讛 注诇 诪注诇转 讚讘专讬 讗讙讚讛 砖讻讜诇诐 讬砖 讘拽专讘诐 住讜讚 砖讘讜 谞注砖讛 住讜讚 讛谞住讬专讛 讻讚讬 诇注砖讜转 讝讜讜讙 讘诪讬讚讜转 讛拽讚讜砖讬诐 讛注诇讬讜谞讬诐 讜专诪讝 讝讛 讘住讚拽讬转 砖讛讜讗 诇砖讜谉 住讚拽 讜谞诪爪讗 讛讜讗 注砖讛 砖讘讞 讙讚讜诇 诇讚讘专讬 讗讙讚讛 讘诪砖诇 讝讛 讜专拽 诇注讬谞讬 讛砖讜诪注讬谉 讛讙讚讬诇 讘砖讘讞 讛砖诪注转转讗 注诇 讚讘专讬 讗讙讚讛 讻讬 诇讝讜 讚讬诪讛 诇讗讘谞讬诐 讟讜讘讜转 讜诇讝讜 讚讬诪讛 诇诪讬谞讬 住讚拽讬转 讻讚讬 诇讛驻讬住 讚注转讜 砖诇 专讘讬 讞讬讬讗 讘专 讗讘讗.
讜诪讛 砖讗诪专 讜址讗植驻执讬诇旨讜旨 讛指讻执讬 诇止讗 讗执讬转旨讜止转址讘 讚旨址注职转旨值讬讛旨 诇讗讜 诪砖讜诐 讙讗讜讛 讜拽谞讗讛 讞住 讜砖诇讜诐 讗诇讗 诪讞诪转 讛讘讜砖讛 砖谞转讘讬讬砖 诪讞诪转 讗讜转诐 讘谞讬 讗讚诐 砖谞砖诪讟讜 诪诪谞讜 砖注砖讜 诇讜 讘讜砖讛 讘讚讘专 讝讛.



讗指诪址专 诇指讛侄诐 讚旨指讜执讚 诇职讬执砖讉职专指讗值诇: 讗执诐 讗址转旨侄诐 砖讈讜止诪职注执讬谉 诇执讬, 讗址讞址讬 讗址转旨侄诐, 讜职讗执诐 诇指讗讜 注址诪旨执讬 讗址转旨侄诐, 讜址讗植谞执讬 专讜止讚侄讛 讗侄转职讻侄诐 讘旨职诪址拽旨值诇 (讚讘专讬 讛讬诪讬诐 讗 讻讞, 讘). 拽砖讗 诇诪讛 谞拽讬讟 诪拽诇 讜讻讬 讚专讻讜 砖诇 诪诇讱 诇专讚讜转 讘诪拽诇? 讜谞专讗讛 诇讬 讘住"讚 讻讬 讛讗讘讜转 讗讘专讛诐 讬爪讞拽 讜讬砖专讗诇 专讗砖讬 转讬讘讜转 砖诪讜转诐 注讜诇讛 诪住驻专 砖诐 讗讛讬志讛 [21] 讜诪住驻专 砖诐 讘讬志讟 讜诪住驻专 砖诐 讜讚讗志讬 讛专诪讜讝 讘专讗砖讬 转讬讘讜转 讜址讬职讘指专侄讱职 讚指旨讜执讬讚 讗侄转 讬职讬指 (讚讘专讬 讛讬诪讬诐 讗' 讻讟, 讬) 砖讛讜讗 砖诐 讛讻转专 讜讛讜讗 砖诐 讛诪驻讜专砖 讻谞讜讚注.
讗讱 住讜驻讬 转讬讘讜转 砖诪讜转诐 讛讜讗 '诪拽诇' [讗讘专讛诐 讬爪讞拽 讬砖专讗诇] 诇专诪讜讝 讗诐 讬砖专讗诇 爪讚讬拽讬诐 砖讛诐 注诇讬讜谞讬诐 讬讗讬专讜 诇讛诐 讗讜转讬讜转 讛注诇讬讜谞讬诐 砖诇 砖诪讜转 讛讗讘讜转 砖专诪讜讝 讘讛诐 砖诐 讗讛讬志讛 讜砖诐 讘讬志讟 讜砖诐 讜讚讗志讬 讜讗诐 讗讬谞诐 爪讚讬拽讬诐 讗诇讗 讛诇讻讜 诇讗讞讜专 讗讝 讬转拽讬讬诐 讘讛诐 专讚讬讬转 讛诪拽诇 讛专诪讜讝 讘讗讞专讬转 砖诪讜转 讛讗讘讜转.
诇讻谉 讗执诐 讗址转旨侄诐 砖讈讜止诪职注执讬谉 诇执讬 讗址讞址讬 讗址转旨侄诐 专诪讝 讘讗讜转讬讜转 讗址讞址讬 诇砖诇砖讛 砖诪讜转 讛谞讝讻专 讗讛讬志讛 讘讬志讟 讜讚讗志讬 讚住讜驻讬 转讬讘讜转 砖诇讛诐 注讜诇讛 讻"讚 [24] 讻诪谞讬谉 讚讜讬讚 [24] 诪诇讗 讘讬讜"讚 讜讝讛讜 '讗址讞址讬' 讚讜诪讬谉 讻诪讜谞讬 讜职讗执诐 诇指讗讜 诇讗 转讝讻讜 诇讛讗专转 砖诪讜转 讛专诪讜讝讬诐 讘讗讜转讬讜转 讛注诇讬讜谞讬诐 砖诇 讛转讘讜转 讗诇讗 转拽讞讜 诇讻诐 讗讜转讬讜转 讛讗讞专讜谞讬诐 砖讛诐 诪拽诇 讜诇讻谉 讜址讗植谞执讬 专讜止讚侄讛 讗侄转职讻侄诐 讘旨职诪址拽旨值诇!
讜诇讻谉 拽讜讚诐 讛讞专讘谉 讗讞专 砖讞讟讗讜 讬砖专讗诇 讜谞住讜讙讜 讗讞讜专 诪诪注砖讛 讛讗讘讜转 讗诪专 诇讜 讛拽讚讜砖 讘专讜讱 讛讜讗 诇讬专诪讬讛 诪指讛 讗址转指旨讛 专止讗侄讛? 讜讛砖讬讘 诪址拽值旨诇 砖指讈拽值讚 讗植谞执讬 专止讗侄讛 (讬专诪讬讛 讗, 讬讗) 讜诪讜讻讞 诪讻讗谉 讗讬诪转 爪讬讘讜专 讻讬讜谉 讚讗诪专 诇讛诐 '讗址讞址讬 讗址转旨侄诐' 专讜爪讛 诇讜诪专 讻诪讜 讗讞讬 砖讻讜诇诐 讙讚讜诇讬诐 诪诪谞讬 讜讛讬转讛 讗讬诪转诐 注诇讬讛 讗驻讬诇讜 讗讞专 砖诪砖讞 讗讜转讜 砖诪讜讗诇 讛谞讘讬讗 注"讛 诇诪诇讱.



讞址讝旨址谉 讛址讻旨职谞侄住侄转 谞讜止讟值诇 住值驻侄专 转旨讜止专指讛 讜职谞讜止转职谞指讛旨 诇讜止 诇职专止讗砖讈 讛址讻旨职谞侄住侄转 讜职专止讗砖讈 讛址讻旨职谞侄住侄转 谞讜止转职谞指讛旨 诇址住旨职讙指谉 讜职讛址住旨职讙指谉 谞讜止转职谞指讛旨 诇职讻止讛值谉 讙旨指讚讜止诇. 诇驻讬 驻砖讜讟讜 讛讜讗 诪砖讜诐 讻讘讜讚 讛诪诇讱 诇讛专讗讜转 砖讬砖 讻诇 讻讱 诪注诇讜转 砖诇 砖专专讛 转讞转讬讜.
讗讱 谞专讗讛 诇专诪讜讝 讘住"讚 砖讛讬讛 住讚专 讝讛 讘讚拽讚讜拽 砖讛讜讗 砖诇 讞诪砖讛 讘谞讬 讗讚诐 砖讛诐 (1) 讞讝谉 (2) 讜专讗砖 讛讻谞住转 (3) 讜住讙谉 (4) 讜讻讛谉 讙讚讜诇 (5) 讜诪诇讱 讻谞讙讚 讻讘讜讚 转讜专讛 砖讘讻转讘 砖谞讻转讘讛 讘讞诪砖讛 住驻专讬诐 讜讻谞讙讚 讻讘讜讚 转讜专讛 砖讘注诇 驻讛 砖谞诪住专讛 讘讞诪砖讛 砖讛诐 (1) 诪砖讛 (2) 讬讛讜砖注 (3) 讝拽谞讬诐 (4) 谞讘讬讗讬诐 (5) 讜讗谞砖讬 讻谞住转 讛讙讚讜诇讛 讜讻讗砖专 住讬讚专诐 讛转谞讗 讘讗讘讜转 (诪砖谞讛 讗讘讜转 讗, 讗) 诪砖讛 拽讘诇 转讜专讛 诪住讬谞讬 讜诪住专讛 诇讬讛讜砖注 讜讬讛讜砖注 诇讝拽谞讬诐 讜讝拽谞讬诐 诇谞讘讬讗讬诐 讜谞讘讬讗讬诐 诪住专讜讛 诇讗谞砖讬 讻谞住转 讛讙讚讜诇讛. 讜专讗砖讬 转讬讘讜转 讞诪砖讛 讛谞讝讻专讬诐 讛讜讗 '讞住专 诪讱' 砖讛讜讗 专讗砖讬 转讬讘讜转 讞讝谉 住讙谉 专讗砖 讛讻谞住转 诪诇讱 讻讛谉 讙讚讜诇 专诪讝讜 诇讜 讘讝讛 专诪讝 诇诪诇讱 砖诇讗 讬转讙讗讛 讗诇讗 讬讛讬讛 '诪讱' 讘讚讘专讬诐 讛讙讜驻谞讬讬诐 讜讬诪爪讗 注爪诪讜 '讞住专' 讘讚讘专讬诐 讛谞驻砖讬讬诐.
讜讛讗 讚拽讜专讗 讛诪诇讱 诪讬讜砖讘 诇专诪讜讝 诇讜 讗祝 注诇 驻讬 砖讛讜讗 诪诇讱 讞讬讬讘 诇注砖讜转 转讜专转讜 拽讘注 讜讛讬砖讬讘讛 诪讜专讛 注诇 拽讘注.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗诪专 专讘 驻驻讗 讛讬诇讻讱 谞讬诪专讬谞讛讜 诇讻讜诇讛讜. 讻注讬谉 讝讛 砖讘转 讚祝 讻 注"讗 讞讜诇讬谉 讚祝 住讛 注"讗 讜讘讚祝 注讜 注"讘:





讘讗专 砖讘注

讻诇 讛讗讜诪专谉 讘讙讘讜诇讬谉 讗讬谞讜 讗诇讗 讟讜注讛 讻讜'. 讻转讘讜 讛转讜住' 驻讬专砖 专"讬 讗注"讙 讚讗诪专讬谞谉 讘驻专拽 讛专讜讗讛 诪讗谉 讚讞讝讬 讞诇诪讗 讜诇讗 讬讚注 讻讜' 讚讛转诐 诪砖讜诐 住讻谞讛 讛转讬专讜 砖诪讗 讞诇讜诐 诪住讜讻谉 讛讜讗 讻讜'. 讜讗谞讬 诪爪讗转讬 讻转讜讘 转讬专讜抓 讗讞专 诇讛专讘 诪讛专"讬 诪讜诇讜谉 讝"诇 砖驻讬专砖 讚砖驻讬专 讞砖讬讘 诪讗讝讬谉 诇讜 讻砖讗诪专 专讘讜谉 讛注讜诇诪讬诐 讞诇讜诐 讞诇诪转讬 讻讜' 诪驻谞讬 砖诪专讗讛 注爪诪讜 讚诪拽讘诇 讘专讻转 讻讛谞讬诐 讜诪砖讜诐 讛讻讬 拽讗诪专 诇讬讛 砖讬转拽讬讬诐 讘讜 讘专讻转 讻讛谞讬诐 讜讬转讛驻讱 讞诇讜诪讜:



讛诇讻讱 谞讬诪专讬谞讛讜 诇讻讜诇讛讜. 讜诇驻讬讻讱 谞拽专讗 诪讜讚讬诐 讚专讘谞谉 诇驻讬 砖讛讜讗 转拽讜谉 讛专讘讛 专讘谞谉 讻讱 诪爪讗转讬:

